Tulitikkutehtaan tyttö

Tulitikkutehtaan tyttö on Aki Kaurismäen käsikirjoittama ja ohjaama elokuva, joka sai ensi-iltansa vuonna 1990. Se on Kaurismäen niin sanotun työläistrilogian kolmas ja viimeinen osa. 

Kaurismäki sai elokuvasta parhaan ohjauksen Jussin, Kati Outinen naispääosa-Jussin, Elina Salo naissivuosa-Jussin ja Esko Nikkari miessivuosa-Jussin. Berliinin elokuvajuhlilla 1990 elokuva sai kansainvälisen evankelisen elokuvaraadin Interfilmin pääpalkinnon ja kansainvälisen katolisen filmiraadin OCIC:n kunniamaininnan.

Arviot
Kriitikko kirjoittaa arviossaan, että elokuva on toteutettu hienovaraisesti niin että siitä on syntynyt merkkiteos, toisin kuin olisi voinut käydä osaamattomissa käsissä. Teoksen sentimentaalisuus kasvaa pakahduttaviin mittoihin.

Vuonna 1992 kuusikymmentä suomalaista elokuvakriitikkoa äänesti itsenäisyyden 75-vuotisjuhlan kunniaksi kaikkien aikojen parhaasta kotimaisesta elokuvasta. Valituksi tulivat tasaäänin Tulitikkutehtaan tyttö ja Mikko Niskasen Kahdeksan surmanluotia.

The New York Timesin kriitikot valitsivat Tulitikkutehtaan tytön vuonna 2004 yhdeksi kaikkien aikojen tuhannesta parhaasta elokuvasta maailmassa.

Näyttelijät

Lähteet

Viitteet

Aiheesta muualla 
 Tulitikkutehtaan tyttö - Yle Areena

Vuoden 1990 suomalaiset elokuvat
Jussi-palkitut elokuvat
Yhteiskunnalliset elokuvat
Aki Kaurismäen ohjaamat elokuvat
Suomalaiset draamakomediaelokuvat
Ruotsalaiset draamakomediaelokuvat